cyanic-selkie/wikianc huggingface dataset:
Urindoeuropeisk religion
Dragen eller slangen
Det er mulig at gudenavnet var *kʷr̥mis, eller et navn beslektet med *Velnos/Werunos eller rotordet *Wel/Vel- (sanskrit Varuna, som er assosiert med slangelignende naga, Vala og Vṛtra, slaviske Veles, baltiske velnias), eller «slange» (hettittisk Illuyanka, sanskrit Ahis, iranske azhi, greske ophis og Ophion, og latinske anguis), eller rotordet *dheubh- (greske Tyfon og Python).
Solen
Beslektet med myten om kampen mot dragen er myten «Solen i fjellet» som handler om en krigerhelt eller guddom som deler et fjell hvor Solen eller Morgenen er holdt fengslet. En slik myte er bevart i Rig Veda hvor Usjas og kuene, stjålet av demonene panisene, var holdt fengslet. Den myten er knyttet til andre myter om bortførelser ned i underverden, som med mysteriene i Eleusis knyttet til Persefone, Dionysos og Triptolemos.
Solen var representert som ridende i en vogn trukket av hester. Se Trundholmsvognen.
Panteon – gudene
Lingvister er i stand til å rekonstruere navnene på en del guddommer i det urindoeuropeiske språket fra flere kilder. En del av de foreslått navnene på guddommene er mer akseptert blant forskere enn andre navn.
Sun og Månen er ofte sett på som tvillingbarn av forskjellige guddommer, men faktisk var solen og månen opptatt som guddommer flere ganger og er ofte funnet i konkurrerende former innenfor det samme språket. Det vanligste skjemaet er at en av disse himmelske guddommene er av hankjønn og den andre av hunkjønn, skjønt det nøyaktige kjønnet til solen eller månen har vært varierende blant senere indoeuropeiske mytologier. Her er to av de meste vanlige urindoeuropeiske former:
En mer omfattende behandling av emnet den indoeuropeiske gudeverden vil ikke bare liste de beslektede navn, men også beskrive ytterligere tilsvarigheter i «familiebeslektskapene», datoer for festivaler, assosierte myter og særskilte guddommelige krefter.
Marianne Ornæs
Marianne Ornæs (født Rønsberg, 18. desember 1944 i Selbu) er en tidligere norsk kontorfullmektig og politiker (Sp).
Hun var ordfører i Røyrvik kommune for en borgerlig fellesliste 1995–2007.
Hun er svigerdatter av tidligere ordfører Jens Ingvald Ornæs.
Libya under Sommer-OL 2012
Libya deltok under Sommer-OL 2012 i London som ble arrangert i perioden 27. juli til 12. august 2012. Fem utøvere, fire menn og en kvinne deltok i fire grener, friidrett, judo, svømming og vektløfting. Det var tiende gangen Libya deltok i et sommer-OL, de vant ingen medaljer. svømmeren Sofyan El-Gadi var landets flaggbærer under åpningsseremonien.
Askov højskole
Askov højskole er en dansk folkehøgskole i landsbyen Askov i Vejen kommune i det sydlige Jylland.
Skolen ble grunnlagt i 1865 som en videreføring av Danmarks første folkehøgskole, opprettet 1844 i Rødding i Sønderjylland på initiativ av Christian Flor. Den første forstanderen på Askov højskole var Ludvig Schrøder.
Skolen har hatt mange kjente elever fra flere nordiske land, blant annet mottok Kristofer Uppdal avgjørende inntrykk her.
Martin Nürenbach
Nürenbach var adoptivsønn av Carl Gottfried Seuerling fra Tyskland og Margareta Seuerling fra Sverige. Han var i deres teaterselskap i Sverige i 1767. I 1770 var han danselærer og opptrådte som akrobat med den en Madame Stuart i Christiania. I 1771 åpnet han det første teater i Christiania, det ble imidlertid nedlagt i 1772.
Edmund Randolph
Edmund Jenings Randolph  (født 10. august 1753, død 12. september 1813) var en amerikansk advokat, guvernør i Virginia, utenriksminister i USA, og USAs første justisminister.
Biografi
Randolph ble født i Williamsburg, Virginia, og var av den innflytelsesrike Randolph-familien. Han ble utdannet ved College of William and Mary. Etter endt skolegang studerte han jus, med hjelp fra sin far John Randolph og sin onkel Peyton Randolph. I forbindelse med revolusjonen i 1775, sluttet Randolph seg til Den kontinentale armé som aide-de-camp for general George Washington.
Da Randolphs onkel, Peyton Randolph, døde i oktober 1775, vendte han tilbake til Virginia i forbindelse med arveoppgjøret. Mens han var der ble han valgt som representant til Virginia-kongressen. Han skulle bli ordfører i Williamsburg, og senere den første justisministeren i Amerikas forente stater.
Han giftet seg 29. august 1776 med Sara Elizabeth Nicholas, og sammen fikk de seks barn.
Randolph døde 12. september 1813 under et besøk hos sin venn, Nathaniel Burwell, i Millwood, Virginia.
Xizhimen
Xizhimen (西直门: Xīzhímén; Mandsju: Tob wargi duka) var tidligere en port i Beijings bymur, men er nå et trafikknutepunkt i byen. Det var her at man tidligere førte inn drikkevannet til keiseren, fra Jadekildehøydene vest for Beijing. Selve byporten ble revet i 1969.
Beijing annen ringvei krysser her Xizhimen ytre gate. Et trebuet høyhus er karakteristisk kjennetegn i området. To undergrunnslinjer har overgangsstasjon her, og Beijings nordbanestasjon er her.
Eirik Berge
Eirik Berge (født 29. mars 1976) er en norsk musiker. Han er pianist, komponist og arrangør.
Som komponist og arrangør har han medvirket på flere skandinaviske plater, konserter, tvproduksjoner, filmer og teateroppsetninger. Hans arrangementer er blitt spilt av internasjonale ensembler.
I 2021 ble han engasjert som hovedlærer på filmmusikklinje ved Solborg Folkehøgskole i Stavanger.
Utdannelse
Berge er utdannet komponist og arrangør fra Berklee College of Music i Boston, USA.
Liaoyuan
Liaoyuan (forenklet kinesisk: 辽源; tradisjonell kinesisk: 遼源; pinyin: Liáoyuán; Wade-Giles: Liáo-yüán) er en kinesisk by på prefekturnivå i provinsen Jilin i det nordlige Kina. Befolkningen innen grensene anslås (2004) til 1,25 millioner.
I dette byprefekturet ligger Liaoyuan kullkraftverk med en installert effekt på 860 MW.
Administrative enheter
Byprefekturet Liaoyuan har jurisdiksjon over to distrikter (区 qū) og to fylker (县 xiàn).
Samferdsel
Kinas riksvei 303 løper fra Ji'an i Jilin til Xilinhot i Indre Mongolia.
Imre Hódos
Imre Hódos (født 10. januar 1928, død 23. april 1989 i Debrecen) var en ungarsk bryter som deltok i de olympiske leker 1952 i Helsingfors, 1956 i Melbourne og 1960 i Roma.
Hódos ble olympisk mester i bryting gresk-romersk stil under Sommer-OL 1952 i Helsingfors. Han vant den nest letteste vektklassen, bantamvekt opp til 57,0 kg, foran libanesiske Zakaria Chihab og Artem Terjan fra Sovjetunionen.
Natty Dread
Natty Dread er det tredje studioalbumet fra Bob Marley & The Wailers, utgitt i 1974. Albumet er rytmisk roots reggae med militante revolusjonære tekster. Natty Dread inneholder flere av Bob Marleys største hits, som «Lively up Yourself», «No Woman, No Cry» og «Rebel Music». Albumet er det første The Wailers ga ut etter at Peter Tosh og Bunny Wailer forlot gruppa.
Otto Richard Kierulf
Otto Richard Kierulf (1825–1897) var en norsk artilleri-offiser og statsminister. Han var også stattholder i Den Norske Frimurerorden, den høyeste stilling i frimurerordenen etter kongen og kronprinsen.
Bakgrunn og virke
Kierulf var sønn av oberstløytnant Christian Kierulf og Anne Marie Sofie Winge. Han tok militær utdannelse og avla i 1847 eksamen ved Krigsskolen og den Militære Høiskole. Deretter foretok han i 1849 en vitenskapelig utenlandsreise, gjentatt i 1859.
Kierulf var i utgangspunktet mer offiser enn politiker, og hans 12 år som Norges statsminister i Stockholm under regjeringen Stang og regjeringen Selmer kan sees som et karrieremessig intermesso, selv om han blir betraktet som en dyktig politiker som gjorde en betydelig innsats for et vennskapelig forhold mellom broderfolkene.
Han startet sin militære karriere i infanteriet, og ble secondløytnant i 1842. Fra 1847 tjenestegjorde han i artilleriet, hvor han ble oberstløytnant i 1860. Kierulf deltok aktivt i militærfaglig debatt og utredninger, men også i ikke-militært organisasjonsliv: han var medlem av direksjonen for Hovedbanen, vararepresentant til Stortinget 1871-73, og medlem av DKNVS. Etter riksrettsdommen i 1884 gikk han tilbake til offisersgjerningen, og avsluttet sin karriere som generalløytnant i 1896.
Centralforeningen, Norges første nasjonale idrettsorganisasjon og forløperen til Norges Idrettsforbund, ble stiftet 15. mars 1861, og Kierulf ble der valgt inn i generalforsamlingen, og da styret (bestyrelsen) sammentrådte 30. mars ble han valgt til formann for Centralforeningen. Han kan derfor regnes som Norges Idrettsforbunds første leder. Han var foreningens leder fram til Nils Christian Irgens overtok i 1864. Han var også formann igjen fra 1867 til 1869.
Forfatteren og journalisten Olaf Wilhelm Erichsen var Kierulfs nevø (søstersønn).
Utmerkelser
Kierulf ble tildelt en rekke ordener for sitt virke. Han ble i 1859 utnevnt til ridder St. Olavs orden og forfremmet til storkors 19. juli 1873 «for fortjenstlig Embedsvirksomhed». Kierulf var kansler for St. Olavs orden fra 1871 til 1884. Han var ridder av Serafimerordenen, storkors av både Nordstjerneordenen og Vasaordenen og ridder av Karl XIIIs orden. Kierulf var videre ridder av Dannebrogordenen, offiser av den italienske Sankt Mauritius' og Sankt Lasarus' orden, storkors av den spanske Karl IIIs orden og innehaver av første klasse (tilsvarende storkors) av den osmanske Osmanieordenen.
Schwabacher
Schwabacher er en stilvariant av gotisk skrift som oppstod i Tyskland på 1400-tallet. Skriften kjennetegnes av brede, tunge stammer og brukne buer, men til forskjell fra teksturen, Johann Gutenbergs gotiske trykkskrift med loddrette streker, var Schwabacher-bokstavene runde og brede.
Skriften er oppkalt etter den vesle byen Schwabach i Bayern i Syd-Tyskland. Bokstavformene brukes fremdeles litt i tradisjonell bonde- og landsbydekor der.
Ballhuset
Ballhuset (fransk: La salle du jeu de paume) i Versailles (Yvelines) er kjent som åstedet for Ballhuseden, avlagt 20. juni 1789, som innleda den franske revolusjon.
Bygningen ble tegna av Nicolas Creté i 1686. Ludvig XIV og medlemmer av hoffet spilte jeu de paume her – en forløper for tennis. Hallen ble nasjonalisert i 1793 og var i lengre tid ikke i bruk, inntil den ble omgjort til revolusjonsmuseum i 1883.
Hallen ble restaurert i 1988, og eies i dag av den franske nasjonalforsamlinga.
Alfhild
Alfhild er et kvinnenavn med opprinnelse i norrøne alfr, «alv», og hildr, «slag, kamp». Den norrøne formen av navnet var Alfhildr med variantene Álfhildr og Alhildr.
Utbredelse
Ælfhild var et populært navn i England fra 900- til 1100-tallet.
Alfhildr er kjent brukt i én runeinnskrift fra vikingtiden, så navnet var kjent, men neppe blant de mest brukte i Norden på den tiden.
Alfhild var et populært navn på norske jentebarn på begynnelsen av 1900-tallet.
Kjente personer med navnet
Personene i lista er ordnet alfabetisk.
Einar Førde. Ein biografi.
'Einar Førde. Ein biografi.' er en beretning om livet og karrièren til politikeren Einar Førde, kjent som mangeårig nestleder i Det norske Arbeiderparti og senere sjef for den norske rikskringkastingen, NRK. Boken er skrevet av forfatteren Tor Obrestad, og utkom i 2007.
Obrestad kjente selv Einar Førde godt, og har laget en personlig preget skildring av Førdes liv både i og utenfor politikken. Han ble oppfordret til å skrive boken av Førdes enke, Synnøve Nymo, og fikk tilgang til Einar Førdes etterlatte papirer.
Boka beskriver blant annet Førdes engasjement i kultur-, utdannings- og mediepolitikken og setter det i sammenheng med hans temperament og intellekt.
E-bok
E-bok (elektronisk bok, også ebok) er et digitalt medium som tilsvarer en vanlig trykt bok. En e-bok kan leses på personlige datamaskiner, nettbrett, PDA, mobiltelefon eller på en dedikerte håndholdt maskin, et såkalt lesebrett (eller leseplate). E-bok kan være en elektronisk utgave av en tradisjonell bok på papir, men en e-bok kan også eksistere uten at det finnes en trykt ekvivalent. E-bok er i prinsippet kun en dokumentfil, men er ikke formatert for et bestemt papirformat og kan dermed dynamisk formateres til den enkeltes e-bokleserens orientering, skjermstørrelse og skjermoppløsning.
Beskrivelse
E-boken kan særlig leses på en dedikert e-bokleser, men kan også leses på en personlige datamaskiner, PDA, mobiltelefon eller på en dedikerte håndholdt maskin, et såkalt lesebrett (eller leseplate) og andre håndholdte enheter som for eksempel smarttelefon. Begrensningene er kopisperre eller såkalte digitale rettighetssystemer (DRM) som begrenser hvor mange kopier av e-bokfilen som man kan ha. E-bøker uten noen form for DRM kan som regel uten problemer bli konvertert til andre e-bokformater og derfor vises på mange forskjellige typer e-boklesere. En e-bok som har DRM er begrenset til kun å bli lest på bestemte e-boklesere og med særskilte, proprietære programmer. E-bøker med DRM kan av samme grunn ikke konverteres til andre e-bokformater. E-boken kan tidvis være mer enn en elektronisk kopi av en papirbok. Den kan inneholde lenker og lyd. Dette er begrenset til hva e-bokleseren kan gjøre.
Einar Førde. Ein biografi.
Obrestad innleder boka med å fortelle om sitt personlige bekjentskap med Einar Førde allerede fra yngre år (Førde var riktignok 5 år yngre enn Obrestad), og denne innsikten bak fasaden går igjen som en rød tråd gjennom boken, som et ledd i å gi fremstillingen en menneskelig dimensjon.
E-bok
Beskrivelse
En e-bok tar relativt lite plass og man kan ha et mindre bibliotek med e-bøker på sin håndholdte enhet. En alminnelig e-bok med kun tekst tar normalt kun 100kB til 1 Mb. Den ville ta mer plass om den også inneholder multimedia.
Einar Førde. Ein biografi.
I arbeidet med biografien har Obrestad fått assistanse av andre som kjente Førde godt fra flere faser av hans offentlige og private liv, for eksempel tidligere sjefredaktør i NTB, Thor Viksveen, og Arne Treholt. Blant viktige kilder kan også nevnes den tidligere journalisten i Arbeiderbladet og NRK, Bjørn Hansen.
E-bok
Beskrivelse
En e-bok er gjerne gjengitt i et format med fleksibel formatering slik at vising kan tilpasses ulike skjermstørrelser. Eksempler på slike formater er epub, mobipocket, men også kjente dataformater som PDF og RTF kan benyttes. Grunnet datamengde og begrensninger på skjermstørrelse og oppløsning (lesebrett er stort sett begrenset til sort-hvitt med et begrenset antall gråtoner) er e-bøker foreløpig best egnet til tekst og enkle illustrasjoner. Fordelen med disse skjermene er at energibehovet er lite og enkelte e-boklesere kan vare i opptil to uker i daglig drift uten lading. I tillegg kan disse skjermene leses i sollys.
Utviklingen innen lesebrett skjer i stor fart, og det er nå flere produsenter som har lansert lesebrett med farger, mulighet for å surfe på internett, og muligheten for e-bøker som interaktive leseopplevelser for barn. En interaktiv leseopplevelse kan være figurer som beveger seg, lydbokintegrering samt enkle spill-utgaver for å aktivere barnet.
Einar Førde. Ein biografi.
En samtidig biografi av Frank Rossavik gir også en inngående beskrivelse av Einar Førde. Denne biografien har tallrike kildehenvisninger.
E-bok
Svakere vekst for e-bøker
Etter at lesebrett og e-bøker innledningsvis hadde vekst og framgang, viser statistikk for de siste årene (mellom 2012 og 2014) at salg av lesebrett har stagnert og omsetningen av e-bøker heller ikke har økt, men blitt svakere. Analysebyrået Mintel fast at veksten i e-boksalget i 2014 var svakere enn på lenge og fra 2012 til 2013 var veksten på 38 prosent. Anslaget for 2014 viste en vekst på 12 prosent. Bransjebladet Publishers Weekly meldte i desember 2014 at e-boksalget i USA falt i tredje kvartal 2014. Samtidig viser statistikk at papirbøkene holder stand og tall fra Den norske Bokhandlerforening viser at omsetningen av papirbøker i Norge i 2014 var på samme nivå som i 2013. Svært få leser bare e-bøker og kun 2 prosent av den norske befolkningen leste en e-bok i løpet av en gjennomsnittsdag i 2013, ifølge Norsk mediebarometer. Andelen økte fra 1 prosent i 2012. Det står i kontrast til at 25 prosent av alle nordmenn en papirbok i 2013. Det er andelen har som ikke har endret seg stort de siste årene.
Programvare for e-bøker
Man kan bruke sin PC, PDA eller smartphone til å lese e-bøker. Først må det lastes ned en e-bokleser, det vil si et dataprogram som viser innholdet i e-bøker (e-bok-dokumentet). De ulike programmene kan lese noen eller alle de ulike e-bokformatene som eksisterer. Med et slikt program er man ikke avhengig av en dedikert håndholdt e-bokleser, men lese e-boken på sin PC.
Håndholdte e-boklesere
Med en håndholdte e-boklesere menes en liten datamaskin som består av en skjerm, men ikke tastatur eller mus. Det finnes som regel et programvarebasert tastatur i skjermen. Man blar i boken enten ved å klikke på to knapper, en framover og en bakover, eller skjermen er berøringsskjerm som gjør det mulig ved å dra en finger over skjermen og således bla i en bok. Man kan også søke i teksten, lage et oppslag, sette inn egne notater og sette bokmerker. Disse håndholdte e-boklesere kan ofte også lagre musikkfiler som MP3 og spille dem av.
Protector RWS
Protector RWS er en fjernstyrt våpenstasjon. Produsent er Kongsberg Defence Systems som har overtatt produktet og videreutviklet det vesentlig fra den opprinnelige utvikleren som var Vinghøg. Protector har vært i produksjon siden desember 2002.
Systemet er solgt til 29 land, over 23 000 er produsert og Protector RWS er markedsleder for denne typen fjernstyrte våpenstasjoner. Omtrent 18 000 av Protector RWS har gått til USA, majoriteten av disse gjennom CROWS II-programmet som startet i 2007. Flesteparten av disse er produsert i datterselskapet Kongsberg Protech Systems USA, beliggende øst for Pittsburgh i Pennsylvania.
E-bok
Apper
De siste årene har det kommet flere apper med eboklesere integrert. Bibliotekenes eBokbib tilbyr utlån og eboklesning. Ebok.no lanserte første app for Android og iOS med både ebokleser og lydbokavspiller høsten 2013. Våren 2015 kom denne også med leser for berikede ebøker.
Protector RWS
En fjernstyringskonsoll monteres inni kjøretøyet med en kontrollstikke og en skjerm. Skjermbilder fra kameraet eller kameraene som sitter montert koaksialt med våpenet overføres til konsollen, og operatøren kan styre våpenet rundt og avfyre det.
E-bok
Formategenskaper
Standardisering av e-boken i åpent filformat, slik at en gitt e-bok kan leses på samtlige e-boklesere. Blant annet arbeider International Digital Publishing Forum for en EPUB-standardisering.
Protector RWS
Protector-plattformen har også et omfattende treningsprogram/simulatorprogram utviklet av Kongsberg Defence Systems selv.
Sjøforsvaret
Våpenstasjonen ble testet i en lang periode rundt om i landet om bord på Sjøheimevernets SHV-102 Hvasser i Gyda-klassen.
E-bok
Dokumentstøtte i hardware
1 Proprietært format – 2 Forgjenger for ePUB – 3 Versjoner understøtter enten ePUB eller MobiPocket - 4 Kun ePUB versjonen og med FW 2.0+ - 5 Forutsetter ytterligere software
Protector RWS
Sjøforsvaret
I 2013 inngikk Forsvarets logistikkorganisasjon en kontrakt med Kongsberg Defence Systems om å utstyre alle norske kampfartøy med våpenstasjonen.
I løpet av fire år skulle våpenstasjonene være på plass på alle marinens kampfartøy: Fregattene i Fridtjof Nansen-klassen, kystkorvettene i Skjold-klassen, minerydderfartøyene i Alta- og Oksøy-klassen og Stridsbåt 90N.
Protector RWS naval ble første gang installert på et norsk fartøy i 2009 da fregatten KNM «Fridtjof Nansen» fikk fire våpenstasjoner før den dro på sin første piratjakt i Adenbukta.
Flerfødsel
Flerfødsel (multippelt svangerskap) vil si at to eller flere avkom blir til samtidig i samme svangerskap. For de fleste pattedyrs vedkommende er dette det vanlige. Hos noen pattedyr, deriblant hos mennesket, er det ikke det. Hos dem blir det derfor sett på som bemerkelsesverdig.
Protector RWS
Sjøforsvaret
Logistikkfartøyet KNM «Maud» er også bestykket med RWS naval.
Sjampinjonger
Sjampinjonger (Agaricus) er en slekt i ordenen skivesopper (Agaricales). Det norske navnet på denne gruppen kommer av det franske ordet champignon, som betyr sopp. I tillegg til dyrket sjampinjong er det flere andre viltvoksende sjampinjongarter som regnes som gode matsopper
Protector RWS
Brukere
PROTECTOR er i bruk en rekke land:
Sjampinjonger
Beskrivelse
Sjampinjonger hører til familien Agaricaceae. Det er av og til vanskelig å skille noen av artene klart fra hverandre. Identifikasjon av enkelte arter i felt krever at man kan merke seg mange nyanserte kjennetegn. Skivene er frie fra stilken, og farges gradvis fra grå eller grålig rosa til brun eller mørkebrun av sporene. De blir aldri slimete. Flere arter anløper til ulike farger når man trykker, skraper eller skjærer i dem. I tillegg kan ulike lukter bidra til å avgjøre art, seksjon eller underslekt. Kjemiske reaksjoner kan også bidra i identifikasjonen. Julius Schäffer utviklet for eksempel en metode for bestemmelse av sjampinjonger hvor det påføres anilin og salpetersyre i to kryssende striper på hatten. Ved positivt resultat vil krysspunktet umiddelbart farges gult, deretter oransje og til slutt dypt flamme- eller teglrødt. Denne reaksjonen kalles «Schäffer reaksjon». Kaliumhydroksid fører også til fargeendringer hos noen av artene i slekten.
Protector RWS
Se også
Protector CROWS II: Et amerikansk våpenprogram basert på M151.
Sjampinjonger
Beskrivelse
Foten kan være fylt eller hul og har en eller to ringer. Stilkbasis er iblant litt oppsvulmet, men aldri med slire. De fleste sjampinjonger har svak lukt som minner om anis. Giftsjampinjongens lukt minner derimot om blekk.
Dyrking
Sjampinjong kan dyrkes i mørke vekstrom, på sekker av kompost, hestemøkk eller sagflis. Den er blant de lettere soppene å dyrke, men man må ha en del utstyr for å få sjampinjongen til å trives i et unaturlig miljø.
Systematikk
I 2016 ble det foreslått å dele inn slekten i 5 underslekter og 20 seksjoner på grunn av fylogenetiske undersøkelser. De fem foreslåtte underslektene var:
I 2017 ble det bygget videre på denne studien og foreslått en sjette underslekt, A. subg. Minoriopsis, og seksjonen A. sect. Leucocarpi ble føyd til under A. subg. Minores. Seksjonen A. sect. Cymbiformes ble så føyd til A. subg. Pseudochitonia i 2018. Samme år ble seksjonen A. sect. Kerrigania føyd til den nye underslekten, og A. sect. Pantropicales ble beskrevet under A. subg. Minores. Per 2021 er det altså anerkjent 6 underslekter og 24 seksjoner.
Arter
Listen under er hentet fra Artsdatabankens artsnavnebase.
Forvekslingfare
Unge fruktlegemer kan lett forveksles med den dødelig giftige hvit fluesopp. Før sjampinjongenes skiver farges mørke av sporene er det ikke alltid så lett å avgjøre om skivene er blekt grå, eller rødlig grå i motsetning til den hvite fluesoppens hvite skiver.
Sjampinjonger har aldri en slire ved basis. Man kan likevel ikke være helt sikker på at en sopp ikke er en hvit fluesopp fordi sliren mangler, ettersom den kan ha blitt revet av under plukking. Det er derfor viktig å få med hele basis på stilken hvis man plukker sjampinjong, for å kunne forsikre seg om at man ikke har forvekslet dem.
Basis på stilken hos giftsjampinjong blir gul ved gjennomskjæring, det er enda en grunn til å være nøye med å få med hele stilken.
Flerfødsel
Den vanligste formen for flerfødsel er at to avkom fødes, de kalles tvillinger. Hvis tre avkom fødes kalles det trillinger, videre kalles det firlinger, femlinger, sekslinger og så videre.
Én av 85 fødsler hos mennesket er tvillingfødsler. Omkring én av 7000 fødsler er trillingfødsler. Fødsler med enda flere avkom er enda sjeldnere. Premature fødsler, dødfødsler og lav fødselsvekt forekommer oftere jo høyere antall barn er.
Tvillinger kan være eneggede eller toeggede, trillinger kan være enten eneggede, toeggede eller treeggede, firlinger kan være alt fra en- til fireeggede, og så videre.
Hulan Ergi
Hulan Ergi (kinesisk: 富拉尔基区; pinyin: Fùlā'ěrjī Qū) er en kinesisk bydistrikt i Qiqihar i provinsen Heilongjiang i det nordlige Kina.
Befolkningen anslås (2004) til 283 000.
Harald Nicolai Storm Wergeland
Harald Nicolai Storm Wergeland (født 27. mai 1814 i Bergen, død 12. oktober 1893), kjent som Nicolai Wergeland var offiser, politiker og fjellklatrer.
Militær karriere
Storm Wergeland og fetteren Oscar Wergeland ble begge opptatt ved Krigsskolen i 1826; Storm var da tolv år gammel og Oscar var elleve år gammel.
Storm Wergeland ble først sekondløytnant ved Bergenhus musketerkorps. I 1834 ble han premierløytnant og lærer i artilleri ved Krigsskolen. Han ble senere adjutant hos Oscar I. Wergeland ble oberst i 1857 og sjef for Generalstaben. Han ble generalmajor i 1859, og var statsråd for Armédepartementet fra 1860 til 1868. I 1875 ble han generalløytnant. Han ble innvilget avskjed i 1890.
Forretningsvirksomhet
I 1877 gikk han i bresjen for etableringen av «Det Norske Østers Compagni» med tilhørende «Wergelandsbua» i Langangen på grensen mellom Vestfold og Telemark.
Dannebrogsordenen
Wergeland ble ridder av Dannebrogsordenen og hans ridderskjold henger i Fredriksborg slottskapell, Danmark, med i rødt skjold krysslagt et gullskjeftet sverd og en pil, begge sølv
Utgivelser
Wergeland var en variert skribent:
I forbindelse med oppdrag (1840) om oppmåling og kartlegging av Østre Jotunheimen, oppnådde Wergeland ry som fjellklatrer med flere førstebestigninger blant annet:
Marokko under Sommer-OL 2012
Marokko deltok under Sommer-OL 2012 i London som ble arrangert i perioden 27. juli til 12. august 2012. Syttito utøvere deltok i tolv sporter. Det var trettende gangen Marokko deltok i et sommer-OL, de kom på en delt syttiniendeplass med en bronsemedalje. Taekwondoutøveren Wiam Dislam var landets flaggbærer under åpningsseremonien.
Tannhvaler
Tannhvaler (Odontoceti) er en gruppe hvaler som har kjever utrustet med tenner, i motsetning til bardehvalene (Mysticeti) som har fått tennene omdannet til barder i overkjeven. Det finnes omkring 70 ulike arter med tannhvaler.
Beskrivelse
Tannhvalene er sannsynligvis den eldste av de to primærgruppene med hvaler. De startet trolig sin evolusjonære utvikling som gruppe alt for omkring 60–50 millioner år siden. Tannhvalene viser også større genetisk variasjon enn bardehvalene, også med hensyn til fysisk størrelse, men de blir ikke på langt nær like store. Hannen (oksen) blir imidlertid større enn hunnen (kua).
Tannhvalene har relativt små hoder i forhold til kroppen, unntatt spermhvalen som har et enormt hode. Alle tannhvaler har blåsehull med kun en pusteåpning, som bare brukes til respirasjon, ettersom tannhvaler antas å mangle luktesans fullstendig. Kjevene er utstyrt med tenner, men disse er ikke alltid like funksjonelle. Hos noen tannhvaler bryter ikke tennene ut av gummene. Disse bruker gjerne en sugeteknikk når de fanger byttedyr. Den fremre parten av hodet kalles gjerne snuten, men hos noen arter er snuten av en slik utforming at den kalles et nebb. Hvalnebb er imidlertid egentlig å betrakte som snuter.
Kroppen er strømlinjeformet og gir minimal motstand i vannet. Spekklaget varierer i henhold til habitatet. Arter som tilbringer mye tid i Arktis eller Antarktis har betydelig tykkere spekklag enn de som holder til i varmere farvann, der mange av artene er relativt små og hurtige. Hos noen arter utgjør hodet nærmere en tredjedel av kroppen, mens andre har et forholdsvis lite hode. Noen arter har også markert nakke som gjør hodet mer bevegelig.
Den største av alle tannhvalene er spermhvalen, som kan bli opp mot tjue meter lang og femti tonn tung. Spermhvalen er imidlertid unik hva størrelse angår. Man kan nemlig hevde at tannhvalene består av små og mellomstore hvaler med tydelig kjønnspreg. Hannene er altså generelt større enn hunnene. Den minste av alle hvaler er den lille hektordelfinen. Den blir normalt kun 1,2-1,5 meter lang og veier vanligvis 35-60 kg (i snitt ca. 48 kg).
Habitat
Tannhvalene lever helst i havet, men blant disse dyrene finnes også noen arter som lever i ferskvann hele eller deler av livet, for eksempel elvedelfinene. Elvedelfinene holder til i noen av verdens største elevesystemer, med unntak av en art som både habiterer elver og kystnære havstrøk langs atlanterhavskysten av Brasil. De fleste andre tannhvaler holder til i kystnære strøk, men noen arter trives også på åpent hav med store havdyp. Dette gjelder eksempelvis spermhvaler og nebbhvaler, der artene er kjent for sine utrolige dykk ned i havdypet.
Atferd og matvaner
De fleste artene er sosiale og danner flokker. Flokkene kan bestå av alt fra 2-3 dyr til flere tusen dyr. Noen dyr lever også i en solitær tilværelse. Store flokker dannes helst når hvalene migrerer mellom beiteplassene gjennom sesongen, men av og til dannes det også slike kjempeflokker om tilgangen på mat er spesielt gunstig.
Normalflokken består som regel av et antall voksne hunner og deres avkom og kalles gjerne en mødreflokk eller haremsflokk. Unge hanner forlater mødreflokken når de blir kjønnsmodne og danner ofte egne ungkarsflokker, mens unge hunner gjerne blir i haremsflokken. Senere i livet forlater de eldre hannene ungkarsflokken og danner mindre hannflokker  eller blir solitære. Voksne hanner og hunner kommer sjelden sammen, annet enn i paringstiden, sesongvis migrering mellom beiteplasser, og spesielt store etegilder.
Ekkolokalisering
Tannhvalene bruker ekkolokalisering (biosonar) for å lokalisere byttedyr og for å orientere seg i stummende mørke. De har derfor godt utviklet hørsel. Ekkolokaliseringsorganet sitter trolig i pannekulen, som kalles en melon eller hvalmelon, som alle tannhvaler har (om enn ikke alltid like synlig). Hvalenes biosonar har en rekke fellestrekk med elektroniske instrumenter som ekkolodd og sonar.
Hos hvaler kan ekkolokalisering deles inn i to typer; fløyting og klikking. Fløytingen består av kontinuere FM lyder, med en frekvens på opp mot 60 kHz. Ikke alle hvaler kan fløyte, men hos de hvaler som kan det, følger gjerne fløytelyden klikkingen. Klikkingen består av korte smalbåndslyder (40–200 µs), med en frekvens på 35-160 kHz (avhengig av art, jo mindre des mer høyfrekvent) og en intensitet på 150-227 dB. I praksis betyr dette at ulike arter har ulik nytte av sin biosonar. Store arter har lenger rekkevidde, men får trolig en mindre detaljert bilde tilbake. Mennesker ikke kan oppfatte ultralyd uten bruk av audioelektroniske hjelpemidler, men i beste fall høre lyd i området 20 Hz-20 kHz.
Tannhvaler har normalt godt utviklet syn, men blant elvedelfinene er synet normalt dårlig utviklet. En art er også helt blind. Disse artene er derfor i større grad avhengig av ekkolokalisering for å kunne orientere seg og fange føde.
Skeiv verden
Skeiv Verden er en nasjonal interesseorganisasjon for LHBTIQ+-personer med minoritetsbakgrunn. De er en selvstendig, religiøst og partipolitisk uavhengig organisasjon som jobber målrettet for et samfunn der alle, uavhengig av sin etniske eller religiøse opprinnelse, kan leve ut sin seksuelle orientering, kjønnsidentitet eller kjønnsuttrykk uten å oppleve diskriminering. Skeiv Verdens arbeid gjøres mulig på grunn av dedikerte og engasjerte frivillige, medlemmer, bidragsytere, samarbeidspartnere og sekretariatet.
Showgirl: The Homecoming Tour
Showgirl: The Homecoming Tour er en konsertturné med den australske sangeren Kylie Minogue. Minogue hadde opprinnelig planlagt å spille i Australia og Asia under Showgirl: The Greatest Hits Tour i 2005, men hun ble tvunget til å avbryte da hun ble diagnostisert med brystkreft.
Skeiv verden
Skeiv Verdens frivillige og medlemmer har mange ulike minoritetsbakgrunner, både rasifiserte og ikke-rasifiserte. Målgruppen deres er på ingen måte ensartet og inkluderer blant annet asylsøkere, arbeidsinnvandrere, studenter, norskfødte med minoritetsbakgrunn. Skeiv Verdens arbeid er av og for skeive med innvandrerbakgrunn, og organisasjonen er opptatt av at målgruppen skal utgjøre majoriteten under deres aktiviteter.
Tannhvaler
Dykking
Hvalene har utviklet mange av de samme tilpasningene til dykking som finnes hos seler. Hvalene har blant annet økt kapasitet for lagring av oksygen som følge av et stort blodvolum med høye hematokritverdier (andeler med røde blodlegemer målt i prosent) og høye konsentrasjoner av myoglobin (et protein som er viktig for å transportere oksygen til musklene) i muskulaturen. Det er også kjent at hvaler kan regulere hjertefrekvensen under dykking – såkalt bradycardia, men artene har sannsynligvis ulike forutsetninger og behov. Behovet er størst hos de arter som dykker dypest, og derfor trolig også best utviklet.
Skeiv verden
Skeiv Verden har fokus på å tilby gode, trygge møteplasser der målgruppen kan være seg selv og åpen, komme i kontakt med andre som har lignende erfaringer, og få støtte og kunnskap som gjør det lettere å være skeiv med minoritetsbakgrunn.
Historie
Skeiv Verden startet som et prosjekt i regi av foreningen FRI og ble i 2010 formelt stiftet som en selvstendig organisasjon. Organisasjonens tilblivelse som selvstendig organisasjon sprang ut av ønsker om en organisasjon som kan støtte LHBTIQ+ personer med minoritetsbakgrunn gjennom sosiale møteplasser hvor de utgjør majoriteten. Skeiv Verden er i dag et fellesskap hvor målgruppen kan dele erfaringer, utfordringer og hvor de har mulighet til å være seg selv fullt ut.
Det har senere blitt naturlig å utvikle organisasjonen. Skeiv Verden er nå blitt en tydelig og synlig aktør i LHBTIQ+ bevegelsen, og organisasjonens overordnede mål er å stadig bedre levekår for målgruppen. I dag har Skeiv Verden formelle lokallag i Oslo og Viken, Vest og Midt-Norge, i tillegg til nettverk flere steder i landet.
Tannhvaler
Dykking
Spermhval er sannsynligvis den arten som kan dykke dypest av alle pattedyr, trolig helt ned mot 3 000 meter under havoverflaten, men slike dypdykk har aldri latt seg bekrefte. Spermhvalen kan imidlertidd være neddykket opp mot 120 minutter av gangen (noen hevder opp mot 190 minutter )). Det er imidlertid blekhodenebbhvalen som innehar den offisielle verdensrekorden i dypdykking for pattedyr. Den lød på 1 899 meter og ble gjort i et dykk som varte i 85 minutter. Den rekorden ble imidlertid ettertrykkelig slettet, da en annen blekhodenebbhval dykket til 2 992 m utenfor kysten av California noen år senere. Generelt regnes også gruppen av nebbhvaler som de beste dykkerne av alle hvalene. Flere av artene kan trolig dykke ned mot 1 000-1 500 meter eller mer.
Limassol
Limassol (gresk: Λεμεσός, Lemesos; tyrkisk: Limasol) er en by på den sørlige kysten av Kypros og hovedstad i distriktet med samme navn. Limassol er det nest største byområdet på Kypros etter Nikosia, og per 2011 med en urban befolkning på 183 658 og en storbybefolkning på 239 842.
Byen har den største handelshavnen i Middelhavet, og har etter hvert blitt den viktigste turistbyen på øya. Limassol har en lang kulturell tradisjon med mange museer og arkeologiske utgravninger. Utviklingen av turisme i Limassol begynte etter 1974 da Famagusta og Kyrenia, de viktigste turiststedene på Kypros, ble okkupert i den tyrkiske invasjonen av Kypros. Limassol har mange strender, egnet for soling og bading. En badestrand med alle nødvendige fasiliteter, levert av Kypros turistorganisasjon (CTO), er i drift i byen Limassol, i Dasoudi-området. Limassol trekker til seg mange turister om sommeren, og har flere luksushoteller og leiligheter.
Limassol ble bygget mellom de to antikke byene Amathus og Kourion, og i perioden da byen var en del av Østromerriket ble den kalt Neapolis («ny by»). Turistruten i Limassol går østover langs kysten til Amathus. Vest for byen ligger Akrotiri, en britiskstyrt militærbase.
Showgirl: The Homecoming Tour
Minogue gjenopptok turneen den 11. november 2006, med en opptreden i Sydney med en ny settliste og nye kostymer. Danserutinene fra Showgirl: The Homecoming Tour ble omarbeidet og tilpasset hennes medisinske tilstand og det ble lengre pauser mellom seksjonene for å spare på kreftene hennes.
Spilleliste
Akt 1: Homecoming
Akt 2: Everything Taboo
Akt 3: Samsara
Akt 4: Athletica
Akt 5: Dreams
Akt 6: Pop Paradiso
Akt 7: Dance of the Cybermen
Encore
Den sosialistiske føderale republikken Jugoslavia
Den sosialistiske føderale republikken Jugoslavia (Socijalistička Federativna Republika Jugoslavija / Социјалистичка Федеративна Република Југославија / Socialistična Federativna Republika Jugoslavija) var den jugoslaviske staten som eksisterte fra slutten av andre verdenskrig og fram til den ble oppløst i 1992 under Jugoslavia-krigene. Det var en føderal, sosialistisk republikk, som ble ledet av Josip Broz Tito fram til han døde i 1980.
Opprettelsen
31. januar 1946 ble den nye grunnloven for Den føderale folkerepublikken Jugoslavia vedtatt. Den var bygd opp etter mønster av den sovjetiske grunnloven, og etablerte seks konstitusjonelle republikker og to autonome provinser, og bestod av Bosnia-Hercegovina, Kroatia, Nord-Makedonia, Montenegro, Serbia og Slovenia. Alle er i dag selvstendige stater.
Dessuten ble det innenfor Serbias reduserte grenser, etablert to provinser, som fikk begrensede autonome rettigheter: Vojvodina og Kosovo og Metohija.
Landet tok etter hvert avstand fra Sovjet (Tito brøt offisielt med Stalin i 1948) og bygde sin egen sosialisme under Titos sterke politiske ledelse. Landet kritiserte åpent de andre østblokklandene og Sovjet. Samtidig var man like kritisk overfor NATO. Sammen med flere andre land startet man i 1961 De alliansefrie staters organisasjon; dette forble landets offisielle tilhørighet til landet opphørte.
I 1963 byttet nasjonen navn til Den sosialistiske føderale republikken Jugoslavia, og Tito ble utnevnt til «president for livet».
I 1974 fikk de to provinsene Vojvodina og Kosovo utvidet indre selvstyre og flere statsrettslige rettigheter innenfor føderasjonen. Det samme fikk republikkene Bosnia-Hercegovina og Montenegro. Samtidig ble albansk og ungarsk anerkjent som offisielle minoritetsspråk, og språket i Bosnia og Montenegro ble endret til en variant basert på det lokale språket og ikke på standardene fra Zagreb og Beograd.
I SFRJ hadde hver republikk og provins sin egen grunnlov, høyesterett, parlament, president og statsminister. På toppen av den jugoslaviske regjeringen satt president Tito, den føderale statsministeren og det føderale parlamentet. Kommunistpartiet var også en viktig maktfaktor. Presidentene for hver republikk og provins, og presidenten for sentralkomiteen hadde innflytelse.
Tito var den viktigste og mektigste personen i landet, deretter kom statsministrene og presidentene i republikkene og provinsene, og deretter presidentene for kommunistpartiene. Mange mennesker led under hans mistillit til dem. Slobodan Penezić Krcun, sjef for det hemmelige politiet i Serbia, døde i en omstridt bilulykke etter han hadde begynt å klage på politikken til Tito. Innenriksministeren Aleksandar Ranković mistet alle sine titler og rettigheter etter en større uenighet med Tito angående statens politikk.
Undertrykkingen av nasjonale identiteter eskalerte etter den såkalte «Kroatiske våren» i 1970 – 1971, da studenter i Zagreb arrangerte demonstrasjoner for større sivile rettigheter og friheter og for større kroatisk selvstyre. Regimet dempet de offentlige protestene og fengslet lederne, men mange viktige kroatiske representanter støttet i stillhet denne saken. Derfor ble en ny grunnlov vedtatt i 1974, og denne gav flere rettigheter til de individuelle republikkene og provinsene. Ifølge denne grunnloven kunne republikkene ta flere avgjørelser selv, deriblant løsrivelse fra føderasjonen.
Oppløsningen
Etter Titos død i 1980 økte de etniske spenningene innenfor Jugoslavias grenser. Problemene mellom republikkene kom til overflaten etter å ha blitt undertrykt av Tito i mange år. Den nye grunnloven fra 1974 skapte mer kaos enn orden med tanke på avgjørelser som skulle taes, og konfliktene mellom republikkene ble uforsonlig. Ikke en eneste avgjørelse som kunne lettet på problemene ble tatt. Den konstitusjonelle krisen som ubønnhørlig fulgte var til fordel for Slovenia og Kroatia og deres sterkere krav om løsere bånd innen føderasjonen. Den økonomiske krisen som oppstod på samme tid gjorde ting enda verre.
Isaac Shuldman
Isaac Shuldman (født 2. mars 1944) er en russiskfødt norsk fiolinist og professor ved Norges musikkhøgskole fra 1979.
Schuldman debuterte med Minsk symfoniorkester som 13-åring i 1957, og studerte ved konservatoriet i Leningrad, og senere hos Isaac Stern. Han flyttet til Israel i 1972.
Blant dirigentene han spilte med som solist var Charles Groves, Neville Marriner, Mark Soustrout, Evgeny Svetlanov og Alexander Kantorov. I kammersammensetninger har han duettert med pianistene Frida Bauer, Alexander Volkov, Robert Levin, Einar Steen-Nøkleberg og Irina Osipova.
Blant hans mange elever er Peter Herresthal, Alexander Rybak, Christopher Tun Andersen, Birgitte Stærnes, David Coucheron, Trond Sæverud, Atle Sponberg, Laurens Weinhold og Anna Margrethe H. Nilsen.
Priser
I 1974 kom Shuldman på 3. plass i Carl Flesch International Violin Competition, en internasjonal konkurranse for fiolinister som ble arrangert i London fra 1945 til 1992 til minne om den ungarske fiolinisten Carl Flesch (1873–1944).
Utgivelser
Med Minsk kammerorkester
Den sosialistiske føderale republikken Jugoslavia
Oppløsningen
Det serbiske akademiet for vitenskap og kunst gjorde et utkast til et memorandum som tok opp disse temaene i 1986. Det ble slått fast at hvis man ikke kom fram til noen tiltak, ville sakene utvikle seg katastrofalt for hele landet. Det tok også opp spørsmålet om Serbias stilling som den største og mest folkerike republikken i Jugoslavia. Til tross for at den var størst hadde Serbia mistet mye makt i den nye grunnloven fra 1974. Fordi de to provinsene innenfor Serbia, Vojvodina og Kosovo-Metohija, også hadde fått en status med tilnærmet like rettigheter som en republikk, følte Serbia at dets hender var bundet, ettersom den føderale regjeringen ikke lenger kunne ta avgjørelser som også skulle gjelde for provinsene. Siden provinsene hadde en stemme hver i det føderale presidentrådet (som ble etablert etter Titos død) kunne de gå i koalisjon med andre republikker, og dermed kunne de stemme ned Serbias interesser. Serbias politiske impotens gjorde det mulig for andre å legge press på de ca. 2 millioner serbere (20 % av den totale serbiske befolkningen) som bodde utenfor Serbias grenser. Den serbiske kommunistlederen Slobodan Milošević kom inn i politikken for alvor i april 1987, og han ønsket å gjenopprette den serbiske suvereniteten de hadde før 1974. Dette motsatte republikkene Slovenia og Kroatia seg kraftig og kalte det en gjenopplivelse av serbisk hegemoni. Som et ledd i denne planen reduserte han autonomirettighetene til Vojvodina og Kosovo 28. mars 1989, men de beholdt begge sin stemme i det føderale presidentrådet.
Som en følge av dette streiket de etnisk albanske gruvearbeiderne i Kosovo i november 1989; en streik som føyde seg inn i rekken av etniske konflikter mellom albanere og ikke-albanere i provinsen. 90 % av Kosovos befolkning på 1980-tallet var etniske albanere, dermed var de den store majoriteten. Antall slavere i Kosovo (stort sett serbere) falt drastisk og ved utgangen av 1999 var de kun ca. 10 % av 2 millioner innbyggere.
Både Slovenia, under ledelse av Milan Kučan, og Kroatia støttet åpent de albanske gruvearbeiderne, og streikene utviklet seg til demonstrasjoner hvor det ble krevet status som republikk for Kosovo. Dette irriterte den serbiske ledelsen, og de tok i bruk politiet for å roe gemyttene. Da det viste seg at dette ikke var nok, ble den føderale hæren satt inn for å gjenopprette orden. De arresterte flere ledere, bla. Azem Vllasi som var leder for det kosovoalbanske kommunistpartiet.
I januar 1990 ble den ekstraordinære 14. kongressen til Forbundet for Kommunister i Jugoslavia holdt. Kongressen ble dominert av krangel mellom slovenerne og serberne om framtiden til Forbundet og Jugoslavia. Den serbiske delegasjonen, ledet av Milošević insisterte på en «en person, en stemme»-policy som ville styrke makten til majoriteten, serberne. Slovenerne, støttet av kroatene, ville på sin side reformere Jugoslavia og delegere makten enda mer til republikkene, men dette ble nedstemt. Den slovenske, og etter hvert også den kroatiske delegasjonen, forlot deretter kongressen, og det Jugoslaviske Kommunistparitet ble oppløst.
Etter Sovjetunionens fall og østblokkens oppløsning hadde hver av de seks republikkene flerpartivalg i 1990. De uløste problemene forble uløste. Slovenia og Kroatia valgte regjeringer som var orientert mot uavhengighet, mens Serbia og Montenegro valgte kandidater som var for en jugoslavisk enhet. I Kroatia var det en økende virksomhet for «kroatisk stat og historiske rettigheter», og serberne ble fratatt sine nasjonale og konstitusjonelle rettigheter og ble degradert til en nasjonal minoritet. Følgen av dette var at serberne erklærte en uavhengig republikk kjent som Krajina i Kroatia.
I mars 1990, under demonstrasjoner i Split i Kroatia, ble en ung jugoslavisk vernepliktig kvalt av en kroatisk mobb. Over hele Jugoslavia økte spenningen mellom de etniske grupperingene. Kroatia satte på dette tidspunktet i gang illegal import av våpen, stort sett fra Ungarn. Dette ble avslørt i januar 1991, og den jugoslaviske etterretningen (KOS, Kontra-obavjestajna Sluzba) kunne vise fram en video der den kroatiske forsvarsministeren Martin Špegelj hadde et hemmelig møte med to menn. Špegelj erklærte på møtet at den kroatiske regjeringen var i krig med den føderale hæren JNA, og gav instruksjoner om våpensmuglingen og opplysninger om hvordan våpenhandlerne skulle takle den jugoslaviske hæren som var stasjonert i kroatiske byer.
Den samme måneden (mars 1990) møtte representanter fra JNA Presidentskapet for Jugoslavia (et åttemannsråd sammensatt av representanter fra de seks republikkene og de to autonome provinsene) i et forsøk på å få dem til å erklære unntakstilstand som ville gi hæren kontroll over landet. Serbia, Montenegro, Kosovo og Vojvodina stemte for, mens Kroatia, Slovenia, Makedonia og Bosnia-Hercegovina stemte mot. Dette utsatte eskaleringen av konfliktene.